पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र अंतर्गत हामी लेचोटोली गांव में मंझले भाई ने अपने बड़े भाई की डंडे से पिटाई कर हत्या कर दी। घटना सोमवार देर शाम की है। घटना की सूचना के बाद पुलिस ने आरोपी को गिरफ्तार कर शव को पोस्टमॉर्टम के लिए भिजवा दिया। हत्या की वजह आपसी विवाद है। बड़ा भाई शराब के नशे में अक्सर घर में लड़ाई-झगड़ा किया करता था। सोमवार की शाम भी ऐसा ही हुआ और मंझले ने गुस्से में बड़े भाई की हत्या कर दी। मृतक की पहचान अजय मिंज (35) के रूप में की गई।
मृतक के पिता मिल्यानुस मिंज ने पुलिस के समक्ष दिए गए बयान में बताया कि अजय मिंज अक्सर नशे की हालत में घर में लड़ाई-झगड़ा करता रहता था। सोमवार की दोपहर को भी नशे की हालत में घर पर आकर मंझले पुत्र अजित मिंज (28) के साथ झगड़ने लगा। इसी दरम्यान अजित ने गुस्से में आकर बड़े भाई पर डंडे से वार कर दिया। डंडे में कांटी लगी हुई थी। इससे 4-5 बार वार किए जाने से अजय की मौके पर ही मौत हो गई। थाना प्रभारी असीम रजक ने बताया कि घटना की जानकारी उन्हें ग्रामीणों द्वारा सोमवार शाम को मिली। सूचना मिलते ही मौके पर पहुंची पुलिस ने जांच पड़ताल की। साथ ही शव का पंचनामा कर मंगलवार को पोस्टमार्टम के लिए भेजा दिया। वहीं, हत्या के आरोपी भाई अजित मिंज को गिरफ्तार कर जेल भेज दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn